ለመሆኑ መንግስት በሌላ ጉዳይ በምን ጉዳይ ነው ትብብሩ የሚቀጥለው? በምን በምን ጉዳይ ነው ከአሜሪካ ጋር የሚተባበረው? ለምን? ሌላው ጥያቄ ደግሞ ነገ የአውሮፓ ህብረትና የተባበሩት መንግስታት ድርጅትም ተመሳሳይ ሪዞሉሽን ቢያሳልፉ ከነዚህ አካላትም ጋር የኢትዮጵያ መንግስት መርህ ከናንተ ጋር በሽብር ጉዳይ አብሬ አልሰራም ከሆነ ምላሹ፣ የአፍሪካ ህብረት ሆኖለት ተመሳሳይ ህግ ቢያወጣ ከናንተ ጋር ሽብርተኛ አልዋጋም ከሆነ ነገሩ የዚህ የኢትዮጵያ መንግስት መርህ መጨረሻው ምን አንድምታ አለው? ለምን ሌሎች ጉዳዮችን ኣላነሳም? በንግድ በመሳሰሉት ጉዳዮች አብሬ አልሰራም ሳይሆን ተለወጥ ተስተካከል ካላችሁኝ ሽብርተኛ አልዋጋም ማለት ሽብረተኝነት የእኔ ስጋት አይደለም እኔና ሽብርተኞች የግል ጸብ የለንም እንደማለት ነው። እስከዛሬም በጸረ ሽብር ስራው የነበረኝ ተሳትፎ ችግሩን እንደራሴ ችግር ኣይቼው ሳይሆን ከእናንተ ድጋፍ ለማግኘት ነው እንደማለት ነው። H.Res 128 ካለፈ ከአሜሪካ ጋር አልሸባብን ኣልዋጋም ማለት አሜሪካ ከእኔ ጋር የጸረ ሽብር ስራ ለመስራት ካሰብሽ መጀመሪያ እሴቶችሽን ሰብረሽ ነይ እንደማለት ነው። የውስጥ አሸባሪ ብሆንም፣ ሙስናና ህገወጥ ግድያ ባካሂድም ይህንን ስራ ተው የምትይ ከሆነ አልሸባብን ኣልዋጋም ማለት የአሜሪካንን እሴት መስበር ነው።
